Missatge: OlotTroben un home mort per arma blanca en un pis del centre d'OlotRedacció Actualitzat a les 11:20 h   20/10/2012 Els Mossos d'Esquadra haurien detingut un home i una dona com a presumptes implicats en la mort violenta, aquest divendres al vespre, d'un veí d'Olot. Testimonis dels fets han explicat que moments abans s'havia vist la víctima barallant-se amb una altra persona al balcó de casa seva. Els fets haurien passat al voltant de les set de la tarda quan, per causes que encara no se saben, la víctima i un altre home discutien al balcó d'un pis del número 60 al passeig d'en Blay d'Olot. Tots dos haurien entrat dins de casa i al cap d'uns minuts un home hauria sortit del bloc al carrer cridant que avisessin la policia. Quan els agents hi han arribat han trobat l'home mort, d'uns 55 anys i conegut a Olot com "el sabater", perquè feia sabates artesanes. Els Mossos d'Esquadra han acordonat la zona mentre investiguen les causes del presumpte homicidi. En l'operatiu i en un carrer pròxim, la policia catalana hauria detingut dues persones, un home com a presumpte autor material de l'agressió, i la seva dona. Font

Resposta: Després de passar un cap de setmana a Olot i fer unes birres al bruixes i maduixes...encara em sembla que hi passen poques coses